หุ้นสหรัฐฯปิดลบแรง
ตลาดหุ้นสหรัฐฯลงแรง ผิดหวังข้อมูลเศรษฐกิจจีน-สหรัฐฯ ขณะที่ราคาน้ำมันดิ่งลงแรงกว่า 3 ดอลลาร์
22 มิ.ย. 2555

ตลาดหุ้นสหรัฐฯลงแรง ผิดหวังข้อมูลเศรษฐกิจจีน-สหรัฐฯ ขณะที่ราคาน้ำมันดิ่งลงแรงกว่า 3 ดอลลาร์ ข้อมูลทางเศรษฐกิจในหลายชาติยักษ์ใหญ่ไม่ว่าจะเป็นจีน สหรัฐฯและยุโรป ส่งผลกระทบโดยตรงต่อวอลล์สตรีท โดยวานนี้(21มิ.ย) ตลาดหุ้นสหรัฐฯ ปิดลบอย่างหนักหน่วง       ดัชนีหุ้นดาวโจนส์ ลดลง 250.89 จุด (1.96 เปอร์เซ็นต์) ปิดที่ 12,573.50 จุด แนสแดค ลดลง 71.36 จุด (2.44 เปอร์เซ็นต์) ปิดที่ 2,859.09 จุด เอสแอนด์พี ลดลง 30.20 จุด (2.23 เปอร์เซ็นต์) ปิดที่ 1,325.49 จุด  ขณะที่ราคาน้ำมันดิ่งลงแรงกว่า 3 ดอลลาร์จากข้อมูลสต๊อกเชื้อเพลิงที่สูงลิ่วของอเมริกา และความหวังอันลางเลือนต่อการเติบโตของเศรษฐกิจโลก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ลดลง 3.25 ดอลลาร์ ปิดที่ 78.20 ดอลลาร์ต่อบาร์เรล ต่ำที่สุดนับตั้งแต่ต้นเดือนตุลาคม ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.46 ดอลลาร์ ปิดที่ 89.23 ดอลลาร์ต่อบาร์เรล ต่ำที่สุดนับตั้งแต่เดือนธันวาคม 2010